“ศบค.” เผยพบผู้ติดเชื้อ “โควิด-19” เพิ่ม 789 ราย เสียชีวิต 1 ป่วยสะสมแตะ 31,658 ราย
"ศบค." เผยพบผู้ติดเชื้อ "โควิด-19" เพิ่ม 789 ราย เสียชีวิต 1 ป่วยสะสมแตะ 31,658 ราย
10 เม.ย. 2564

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) รายงานสถานการณ์แพร่ระบาดของโรคโควิด-19 ประจำวันวันนี้ (10 เม.ย.64) ระบุว่า ประเทศไทยพบจำนวนผู้ติดเชื้อรายใหม่เพิ่ม 789 ราย เป็นผู้ป่วยรายใหม่จากระบบเฝ้าระวังและระบบบริการฯ 522 ราย การค้นหาผู้ติดเชื้อเชิงรุกในชุมชน 259 ราย และผู้เดินทางจากต่างประเทศเข้าสถานกักกันที่รัฐจัดให้ 8 ราย
ทั้งนี้มีผู้เสียชีวิตเพิ่ม 1 ราย รวมผู้ป่วยยืนยันสะสม 31,658 ราย หายป่วยแล้ว 28,161 ราย เสียชีวิตสะสม 97 ราย
โดยขณะนี้ ประเทศไทยมีผู้ป่วยยืนยันสะสมรวม 31,658 ราย แบ่งเป็น ผู้ติดเชื้อในประเทศ 28,463 ราย, จากการตรวจคัดกรองเชิงรุก 17097 ราย, ผู้เดินทางจากต่างประเทศ 3,195 ราย และสถานที่กักกันที่รัฐจัดให้ 2,566 ราย

 